Spanish scientist (and former minister for agriculture) says that people should go to Ronaldo or Messi for the cure, as they are better paid.
Lažna izjava Isabele Garcíe Tejerin, bivše španjolske ministrice poljoprivrede, počela je najprije kružiti društvenim mrežama u Španjolskoj da bi u roku od samo nekoliko sati bila prevedena na brojne druge jezike. Izjava koja se netočno pripisuje bivšoj španjolskoj ministrici glasi: “Nogometašima dajete miljun sic eura mjesečno, a znanstvenicima 1800. Odite kod Ronalda i Messija po lijek za virus!”. Na hrvatskom jeziku ova se fabricirana izjava dijeli s Facebook stranice Maxportala., , Identičnu izjavu s drugom fotografijom bivše španjolske ministrice kao netočnu je raskrinao španjolski fact-checking portal Maldita.es. Nema nikakvih dokaza (video snimki, objava na društvenim mrežama ili izjava za medije) koji bi potvrdili da je Garcia Tejerina ikada izjavila išta slično, tvrdi Maldita., Fotografija koja se koristi za širenje ove dezinformacije na hrvatskom jeziku potječe iz 2017. godine, kada je bivša ministrica držala govor u njemačkom Bonnu na summitu posvećenom klimi., I poljski portal specijaliziran za provjeru činjenica – Demagog – raskrinkao je identičnu izjavu bivše ministrice kada se ona počela širi društvenim mrežama na poljskom jeziku., , Podsjetimo, početkom tjedna netočna vijest da je Cristiano Ronaldo svoje hotele odlučio pretvoriti u bolnice i platiti medicinsko osoblje koje će u njima raditi kako bi doprinio borbi protiv pandemije koronavirusa preplavila je medije diljem svijeta. A što je o toj netočnoj informaciji pisao Faktograf, možete pročitati ovdje., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Bivša španjolska ministrica nije napala Ronalda i druge skupo plaćene nogometaše - Faktograf.hr